Súradnice: 52°16′S 8°2′V﻿ / ﻿52,267°S 8,033°V﻿ / 52.267; 8.033

**Osnabrück** je nemecké mesto v spolkovej krajine Dolné Sasko, ktoré má viac než 163 000 obyvateľov.

Dejiny
------

Osnabrück založil Karol Veľký v roku 780 ako sídlo arcibiskupa. Názov Osnabrück vznikol buď zo spojenia slova *Ossen* (Ochse/vôl) a *Brügge* (Brücke/most), alebo podľa rieky Hase (Asena). V roku 804 založil Karol Veľký *Carolinum*, jedno z najstarších gymnázií. Listina, ktorá to dokladá, je však možno falošná. Mesto riadi už od 14. storočia rada, od roku 2001 50-členná, ktorej predsedá starosta. Od roku 1946 je do čela volený primátor. Medzi rokmi 1561 a 1639 prebiehalo v Osnabrücku veľké prenasledovanie čarodejníc. Počas starostu Hammachera (1565 – 1588) bolo kvôli tomu popravených 163 žien, väčšinou upálením. Starosta Pelster (1636 – 1639) nechal popraviť viac než 40 žien. Celý proces s čarodejnicami mal za následok smrť 276 žien a dvoch mužov.

V roku 1570 žilo v Osnabrücku asi 7 500 obyvateľov. V roku 1575 mesto zasiahol mor pri ktorom zomrelo okolo 75 % obyvateľov. Počet obyvateľov sa v nasledujúcich rokoch ďalej znižoval, najmä kvôli epidémiám, požiarom, hladomoru a vojnám. Vďaka industrializácii a vybudovaniu železnice sa počet obyvateľov opäť zvýšil. V roku 1780 to bolo vyše 6 000, 1823 takmer 11 000 a v roku 1900 to už bolo viac než 50 000 obyvateľov. Do roku 1833 ide len o odhady, od tohto roku sa už počet obyvateľov zaznamenával. V roku 1632 bola v Osnabrücku založená jezuitská univerzita (z gymnázia Carolinum). 24. októbra 1648 bol v Osnabrücku a v Münsteri uzavretý Vestfálsky mier.

V roku 1806 patril Osnabrück na krátky čas k pruskému kráľovstvu. V roku 1807 prešlo mesto k vestfálskemu kráľovstvu, v decembri roku 1810 k francúzskemu cisárstvu. V roku 1815 sa mesto stalo súčasťou Hannoverska, v roku 1866 sa vrátilo k pruskému kráľovstvu. V roku 1907 bola postavená stará židovská synagóga, ktorá bola v roku 1938 spálená (nová synagóga bola postavená v roku 1967). V roku 1914 bola k Osnabrücku pripojená obec Schinkel, v roku 1940 obec Haste, čím počet obyvateľov prekročil 100 000 a Osnabrück sa stal veľkomestom.

Počas druhej svetovej vojny bol Osnabrück cieľom 79 náletov. Bolo zničených veľa historických budov a poškodených viac než 65 % mesta. Historická časť mesta bola zničená prakticky celá. V roku 1970 bola k Osnabrücku pripojená obec Sutthausen, roku 1972 obce Atter, Pye, Lüstringen, Gretesch, Darum, Voxtrup, Nahne a Hel. V roku 1995 bol zaznamenaný historicky najvyšší počet obyvateľov, a to 168 618. Na konci februára 2006 žilo v Osnabrücku 164 695 ľudí.

Znak mesta
----------

Znak OsnabrückuZnak Osnabrücku
V znaku mesta Osnabrück je čierne koleso so šiestimi lúčmi. Koleso ako znak sa nachádza už na pečatiach z 13. storočia. Pri kolese býval zobrazovaný ešte svätý Peter. Pôvodne bolo koleso červené, od roku 1496 je čierne.

Pamiatky
--------

*Radnica* – stavba trvala 25 rokov, dokončená bola v roku 1512. Štýl stavby je neskorogotický. V roku 1648 bol na radnici uzavretý Vestfálsky mier a je tu k nahliadnutie kópia listiny.

*Zámok* – pochádza z druhej polovice 17. storočia, postavený bol v barokovom slohu. Za druhej svetovej vojny bol zničený, neskôr znovu postavený. Od roku 1953 v ňom bola vysoká škola pedagogická, od roku 1974 tu je sídlo univerzity Osnabrück.

Kultúra
-------

### Divadlá

Theater Osnabrück; Figurentheater; Plattdeutsche Spielgemeinschaft Voxtrup

### Kiná

Filmtheater Hasetor; Cinema Arthouse; CineStar Filmpalast; UFA-Filmpassage

### Múzeá

Domschatzkammer (*Klenotnica dómu*); Erich-Maria-Remarque-Friedenszentrum (*Centrum mieru Ericha-Maria-Remarqua*); Felix Nussbaum Haus (*Dom Felixa Nussbauma*); Kulturgeschichtliches Museum (*Múzeum kultúrno-historických dejín*); Kunsthalle Dominikanerkirche (*Dom umenia dominikánskej cirkvi*); Museum am Schölerberg (*Múzeum na Schölerbergu*); Museum Industriekultur (*Múzeum priemyselnej kultúry*)

Osobnosti
---------

* Juraj I. (\* 1660 – † 1727, britský kráľ
* Justus Möser (\* 1720  – 1794), spisovateľ a historik
* Bernhard Rudolf Abeken (\* 1780 – † 1866), filológ
* Erich Maria Remarque (\* 1898 – † 1970), spisovateľ
* Felix Nussbaum (\* 1904 – † 1944), maliar

Média
-----

V Osnabrücku vychádza denník *Neue Osnabrücker Zeitung*. Každý týždeň vychádzajú *Osnabrücker Sonntagszeitung* a *Osnabrücker Nachrichten*. Mesačníky sú *Insider Osnabrück*, *Straßenzeitung Abseits!?* a mestský ilustrovaný magazín *Stadtblatt*.
V meste sídli regionálne štúdio Norddeutscher Rundfunk, ktoré vytvára programy pre rozhlas aj televíziu.

Doprava
-------

V Osnabrücku sa nachádza Letisko Osnabrück-Atterheide a asi 35 km od centra Medzinárodné letisko Münster-Osnabrück.
Električková doprava bola v Osnabrücku zavedená v roku 1906. Po druhej svetovej vojne začali jazdiť trolejbusy, ktoré však boli v roku 1968 zrušené.

Partnerské mestá
----------------

|  |  |
| --- | --- |
| * Izrael  Afula, Izrael
* Francúzsko  Angers, Francúzsko, 1964
* Turecko  Çanakkale, Turecko, 2004
* Spojené kráľovstvo  Derby, Spojené kráľovstvo, 1976
* USA  Evansville, USA, 1991
* Rakúsko  Gmünd, Rakúsko, 1971
 | * Nemecko  Greifswald, Nemecko, 1988
* Holandsko  Haarlem, Holandsko, 1961
* Čína  Che-fej, Čína, 2006
* Kórejská republika  Kwangmyong, Kórejská republika, 1997
* Rusko  Tver, Rusko, 1991
* Portugalsko  Vila Real, Portugalsko, 2005
 |

Zdroje
------

* *Tento článok je čiastočný alebo úplný preklad článku Osnabrück na českej Wikipédii (číslo revízie nebolo určené).*
* *Tento článok je čiastočný alebo úplný preklad článku Osnabrück na nemeckej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Osnabrück**

Externé odkazy
--------------

* Oficiálna stránka mesta Osnabrück (po nemecky)

| * z
* d
* u
Mestá v Nemecku podľa počtu obyvateľov |
| --- |
| 1 000 000+ | 
* Berlín
* Hamburg
* Mníchov
* Kolín nad Rýnom

 | Vlajka Nemecka |
| 500 000+ | 
* Brémy
* Dortmund
* Drážďany
* Düsseldorf
* Essen
* Frankfurt nad Mohanom
* Hannover
* Lipsko
* Norimberg
* Stuttgart

 |
| 200 000+ | 
* Aachen
* Augsburg
* Bielefeld
* Bochum
* Bonn
* Braunschweig
* Duisburg
* Erfurt
* Freiburg im Breisgau
* Gelsenkirchen
* Halle an der Saale
* Kamenica
* Karlsruhe
* Kiel
* Krefeld
* Lübeck
* Magdeburg
* Mannheim
* Münster
* Mönchengladbach
* Oberhausen
* Rostock
* Wiesbaden
* Wuppertal

 |
| 100 000+ | 
* Bergisch Gladbach
* Bottrop
* Bremerhaven
* Cottbus
* Darmstadt
* Erlangen
* Fürth
* Gera
* Göttingen
* Hagen
* Hamm
* Heidelberg
* Heilbronn
* Herne
* Hildesheim
* Ingolstadt
* Jena
* Kassel
* Koblenz
* Leverkusen
* Ludwigshafen am Rhein
* Mainz
* Moers
* Mülheim an der Ruhr
* Neuss
* Offenbach am Main
* Oldenburg
* Osnabrück
* Paderborn
* Pforzheim
* Postupim
* Recklinghausen
* Regensburg
* Remscheid
* Reutlingen
* Saarbrücken
* Salzgitter
* Siegen
* Solingen
* Trier
* Ulm
* Wolfsburg
* Würzburg

 |